Source: http://docplayer.hu/15513377-Zarojelentes-2010-090-6-rendkivuli-hajozasi-esemeny-pilismarot-pilismaroti-obol-1705-fkm-2010-december-29-pf-617-lakohajo-u-10034-30.html
Timestamp: 2017-12-16 05:36:26
Document Index: 10030322

Matched Legal Cases: ['PF 617', 'PF 617', 'PF 617', 'PF 617', 'PF 617', 'PF 617', 'PF 617', 'PF 617', 'PF 617', 'PF 617']

ZÁRÓJELENTÉS RENDKÍVÜLI HAJÓZÁSI ESEMÉNY Pilismarót, Pilismaróti öböl, 1705 fkm december 29. PF 617 lakóhajó U - PDF
ZÁRÓJELENTÉS RENDKÍVÜLI HAJÓZÁSI ESEMÉNY Pilismarót, Pilismaróti öböl, 1705 fkm december 29. PF 617 lakóhajó U
Download "ZÁRÓJELENTÉS. 2010-090-6 RENDKÍVÜLI HAJÓZÁSI ESEMÉNY Pilismarót, Pilismaróti öböl, 1705 fkm 2010. december 29. PF 617 lakóhajó U-10034-30"
1 ZÁRÓJELENTÉS RENDKÍVÜLI HAJÓZÁSI ESEMÉNY Pilismarót, Pilismaróti öböl, 1705 fkm december 29. PF 617 lakóhajó U A szakmai vizsgálat célja a víziközlekedési baleset és a rendkívüli hajózási esemény okának, körülményeinek feltárása, és a hasonló esetek megelőzése érdekében szükséges szakmai intézkedések kezdeményezése, valamint javaslatok megtétele. A szakmai vizsgálatnak semmilyen formában nem célja a vétkesség vagy a felelősség vizsgálata és megállapítása. KBSZ 1 / 16
2 Jelen vizsgálatot - a víziközlekedésről szóló évi XLII. törvény, - a Londonban november hó 1. napján kelt Életbiztonság a tengeren tárgyú nemzetközi egyezmény és az ahhoz csatolt évi Jegyzőkönyv (SOLAS 1974/1978) kihirdetéséről szóló évi XI. törvény, - a légi-, a vasúti és a víziközlekedési balesetek és egyéb közlekedési események szakmai vizsgálatáról szóló évi CLXXXIV. törvény (a továbbiakban: Kbvt.), - a súlyos víziközlekedési balesetek és rendkívüli hajózási események vizsgálatának részletes szabályairól szóló 9/2006. (II. 27) GKM rendelet, - illetve a Kbvt. eltérő rendelkezéseinek hiányában a közigazgatási hatósági eljárás és szolgáltatás általános szabályairól szóló évi CXL. törvény rendelkezéseinek megfelelő alkalmazásával folytatta le a Közlekedésbiztonsági Szervezet. A Közlekedésbiztonsági Szervezet illetékessége a 278/2006. (XII. 23.) Korm. rendeleten alapul. Fenti szabályok szerint - A Közlekedésbiztonsági Szervezetnek a súlyos víziközlekedési balesetet ki kell vizsgálnia. - A Közlekedésbiztonsági Szervezet mérlegelési jogkörében eljárva kivizsgálhatja azokat a rendkívüli hajózási eseményeket, amelyek megítélése szerint más körülmények között közlekedési balesethez vezethettek volna. - A szakmai vizsgálat független a közlekedési baleset, illetve az egyéb közlekedési esemény kapcsán indult más közigazgatási hatósági, szabálysértési, illetve büntetőeljárástól. - A szakmai vizsgálat során a hivatkozott jogszabályokon túlmenően az A.849 IMO Code-ban (Code for the Investigation of Marine Casualties and Incidents) foglaltakat kell alkalmazni. - Jelen Zárójelentés kötelező erővel nem bír, ellene jogorvoslati eljárás nem kezdeményezhető. A Vizsgálóbizottság tagjaival szemben összeférhetetlenség nem merült fel. A szakmai vizsgálatban résztvevő személyek az adott ügyben indított más eljárásban szakértőként nem járhatnak el. A Vb köteles megőrizni és más hatóság számára nem köteles hozzáférhetővé tenni a szakmai vizsgálat során tudomására jutott adatot, amely tekintetében az adat birtokosa az adatközlést jogszabály alapján megtagadhatta volna. Jelen Zárójelentés alapjául a Vb által készített, a KBSZ főigazgatója által elfogadott és az észrevételek megtétele céljából rendeletben meghatározott érintettek számára megküldött Zárójelentés-tervezet szolgált. A Zárójelentés tervezet megküldésével egyidejűleg a KBSZ főigazgatója értesítette az érintetteket a záró megbeszélés időpontjáról, és arra meghívta az érintett személyeket, szervezeteket. KBSZ 2 / 16
3 AZ ESET ÖSSZEFOGLALÁSA Az eset kategóriája rendkívüli hajózási esemény gyártója FOKA Bajai Műhelye típusa lakóhajó lobogója magyar Vízi jármű lajstromjele U gyári száma - tulajdonosa magánszemély, magyar állampolgár üzembentartója magánszemély, magyar állampolgár bérlője - napja és időpontja december 29, 07 óra 00 perc Eset Duna 1705 fkm jobb part, Pilismaróti helye öböl Eset kapcsán elhunytak száma 0 súlyos sérültek száma 0 Vízi jármű rongálódásának mértéke elsüllyedt Lajstromozó állam Magyar Köztársaság Lajstromozó hatóság NKH jogelődje, Közlekedési Főfelügyelet Gyártást felügyelő hatóság NKH jogelődje, Közlekedési Főfelügyelet Eset helyszíne alapján illetékes kivizsgáló szervezet KBSZ Vizsgálóbizottság A KBSZ főigazgatója a rendkívüli hajózási esemény vizsgálatára december 31- én az alábbi Vizsgálóbizottságot (továbbiakban Vb) jelölte ki: vezetője Kiss László balesetvizsgáló tagja Wimmer Gábor balesetvizsgáló tagja Burda Pál baleseti helyszínelő tagja Sárközi Szilárd meteorológus szakreferens Sárkány Gábor balesetvizsgáló kijelölésére utólag került sor. Az eseményvizsgálat áttekintése A Vb december 31-én helyszíni szemlét tartott. A Dunai Vízirendészeti Rendőrkapitányságtól a rendelkezésre álló dokumentumok tanúvallomások, fényképek másolatait beszerezte. Az eseménnyel kapcsolatba került személyeket meghallgatta. A Vb a szakmai vizsgálatot ezen dokumentumok és tanúvallomások alapján végezte el. Az eset rövid áttekintése A lakóhajó több más úszóművel együtt egy hajócsoportban vesztegelt, felügyeletét kétfős szolgálat látta el, akik reggeltől estig naponta több alkalommal körbe mentek a hajókon december 28-án az őrség 16 óra 00 perckor végezte az utolsó ellenőrzést. Semmilyen rendellenességet nem tapasztaltak december 29-én reggel 07 óra 00 perckor az első ellenőrzéskor vették észre, hogy a PF 617 számú állóhajó elsüllyedt, és csak a kormányállás teteje látszik ki a vízből. A hajó eredetileg acélsodrony kötelekkel volt a mellette levő sóderszállító uszály mellé kikötve, az KBSZ 3 / 16
4 elsüllyedés után a kikötőkötelek az uszályról a vízbe lógtak. A süllyedés bekövetkezésekor senki sem tartózkodott az állóhajón. A rendkívüli hajózási esemény következtében haláleset, személyi sérülés nem történt. 1. sz. ábra: Az elsüllyedt PF 617 lakóhajó vízből kilátszó kormányállása KBSZ 4 / 16
5 1. TÉNYBELI INFORMÁCIÓK 1.1 Az úszólétesítmény útjának, munkavégzésének lefolyása A PF 617. számú lakóhajót rendeltetése szerint hajósszállásnak tervezték. Ennek megfelelően a belsejében több kabint, közös helyiséget (szalont), konyhát, mellékhelyiségeket alakítottak ki. A lakóhajó már több mint 20 éve használaton kívül, leszerelt állapotban van, és 10 évnél régebb óta vesztegel a Duna jobb partjánál, az 1705 fkm-nél, a Pilismaróti öbölben, egy hajócsoport tagjaként. Az úszómű saját külön őrséget nem kapott, felügyeletét a veszteglő hajócsoportra egyben vigyázó, hetes váltásban dolgozó kétfős szolgálat látta el. A szolgálat a hajócsoport másik hajóján lakott, és napi 4-5 alkalommal végigjárta és szemrevételezéssel ellenőrizte a hajók állapotát. Az esetet megelőző napon is végigjárta a szolgálat a felügyeletükre bízott hajócsoportot, de semmilyen rendellenességre utaló jelet nem talált december 29-én reggel, az első ellenőrzéskor látták, hogy a lakóhajó elsüllyedt, a kormányállás teteje látszik ki a vízből. A tulajdonos a lakóhajót ki kívánja emeltetni a vízből, ennek előkészületei folyamatban vannak, azonban a munkálatok megkezdésének időpontja jelenleg még nem ismert. Az elsüllyedt PF 617 lakóhajó 2. sz. ábra: A személyzet vázlata a hajócsoportról KBSZ 5 / 16
6 1.2 Személyi sérülések Sérülések Személyzet Utasok Egyéb személyek Halálos Súlyos Könnyű Nem sérült Az úszólétesítmény sérülése Az úszólétesítmény elsüllyedt. 1.4 Egyéb kár Egyéb kárt a vizsgálat befejezéséig a Vb-nek nem hoztak tudomására. 1.5 A személyzet adatai A vízi jármű parancsnoka Az úszóműre nem szükséges hajóparancsnok, és nem is volt Az üzemvezető Az úszóműre nem szükséges üzemvezető, és nem is volt A személyzet egyéb tagjai Az úszóművet a kikötőben levő egész hajócsoporttal együtt kétfős őrszolgálat felügyelte. Kora, neme, állampolgársága 57 éves, férfi, magyar Képesítés érvényessége Az adott kategóriára érvényes volt Egészségügyi alkalmasság Szakmai képesítése Hajós Szolgálati Könyv Egyéb szakmai bizonyítvány Gépnélküli hajó kormányosi képesítés Behajózás ideje Az adott hajón eltöltött idő Utolsó 12 hónapban Utolsó 30 napban 3 év, hetes váltásban Hetes váltás szerint Hetes váltás szerint Kora, neme, állampolgársága 48 éves, férfi, magyar Képesítés érvényessége Az adott kategóriára érvényes volt Szakmai Egészségügyi alkalmasság képesítése Hajós Szolgálati Könyv Egyéb szakmai bizonyítvány Matróz képesítés Az adott hajón eltöltött idő 6 év, hetes váltásban Behajózás Utolsó 12 hónapban Hetes váltás szerint ideje Utolsó 30 napban Hetes váltás szerint KBSZ 6 / 16
7 1.6 Az úszólétesítmény adatai Gyártás helye FOKA Bajai Műhelye, Baja Gyártás éve 1966 Utolsó szemle helye, ideje Baja, október 24. Üzemképességi bizonyítvány érvényességi ideje október A hajótest adatai Hossza: 29,6 m. Szélessége: 7,1 m. Merülése: 0,5 m Hajótest utolsó víz alatti szemléje Baja, július A vízi jármű főmotor(ok) adatai A lakóhajóba nincs beépítve főmotor A meghibásodott berendezés adatai Az eset során nem hibásodott meg berendezés A vízi jármű terhelési adatai Üres tömeg kg Üzemanyag tömege - kg Rakomány tömege - kg Összesen kg Teljes vízkiszorítás kg Megengedett legnagyobb merülés 0,5 m Merülés a baleset idején Nem ismert 1.7 Meteorológiai adatok A levegő és a víz hőmérsékletének értékei a rendkívüli hajózási esemény időszakában: Pilismarót, Nagy-öböl Léghőmérséklet Vízhőmérséklet Jégviszonyok a Dunán min. -3,1 3,0 jégmentes max. -0,6 2, min. -3,0 2,0 jégmentes max. -2,3 2, min. -5,8 2,0 jégmentes max. -2,9 1, min. -11,2 1,0 jégmentes max. -1,7 1, min. -12,9 1,0 parti jegesedés max. -7,4 1, min. -11,3 1,0 jégmentes max. -7,3 1, min. -8,3 1,0 parti jegesedés KBSZ 7 / 16
8 3. sz. ábra: A levegő és a víz hőmérsékletének változása az esemény időszakában A táblázat alapján észrevehető, hogy a rendkívüli hajózási esemény előtti napokban enyhébb, -3 és -6 C körüli hőmérséklet volt, míg közvetlenül előtte -12,9 C-ig süllyedő erős lehűlés következett be. A léghőmérséklet csökkenése miatt a folyón jégtáblák jelentek meg, a zárt öböl jégtakarója megvastagodott, megkeményedett. A jégtakaró hízását jellemzi, hogy az öbölben, álló víznél, a süllyedés bejelentése utáni helyszíni szemle megtartásakor már 4-5 cm vastag jégtakaró fedte az elsüllyedt lakóhajó feletti vízterületet is. Az eset idején csapadék nem volt, és a látási viszonyok az éjszaka sötétség miatt voltak korlátozottak. A partot hó borította. Vízállás: 165 cm. a nagymarosi vízmércén, vízmélység az öbölben 4 m. 1.8 Navigációs berendezések A navigációs berendezések az esemény lefolyására nem voltak hatással, ezért részletezésük nem szükséges. 1.9 Összeköttetés A kommunikációs berendezések az esemény lefolyására nem voltak hatással, ezért részletezésük nem szükséges Kikötői adatok A rendkívüli hajózási esemény a Duna jobb partján, az 1705 fkm-nél, a Pilismaróti öbölben történt. A legközelebbi település Pilismarót. A folyómeder és az öbölfenék anyaga kavicsos, homokos. Az öböl mesterségesen, kavicsbányászat következtében létrehozott öblözet, mely a Duna partján az 1704,8 és az 1706,7 fkm-ek között a folyóval párhuzamosan terül el. Az öböl Duna-kanyar jobb parti oldalán, Pilismarót község határában fekszik, átellenben a Duna bal partján lévő Szobbal és Zebegénnyel. A kavics kitermelést kotróhajókkal végezték, amelyek részére mintegy 300 méter széles bejáratot alakítottak ki a Dunáról. Az méter hosszú és átlagosan 370 méter KBSZ 8 / 16
9 széles öböl átlagos vízmélysége 4 m, de a kavicstermelés természetéből kifolyólag helyenként ennél mélyebb "kutak" is találhatók benne. Az öbölben a víz sebessége annak állóvíz jellegéből fakadóan 0 km/h. Az esemény időpontjában a vízállás a nagymarosi vízmércén 165 cm volt, a vízállás alapján a vízmélység 4 m. A kikötőt 4-5 cm vastag jégréteg borította. A veszteglő hajócsoport távlati képe 4. sz. ábra: A Pilismaróti öböl a veszteglő hajócsoporttal Az elsüllyedt PF 617 lakóhajó 5. sz. ábra: A veszteglő hajócsoport egy korábbi képen, benne a később elsüllyedt PF 617 lakóhajóval KBSZ 9 / 16
10 1.11 Adatrögzítők Az úszólétesítményen adatrögzítő nem előírás, és nem is volt A roncsra vonatkozó adatok Az elsüllyedt lakóhajó jelenleg még nem került kiemelésre. A kiemelés előkészületei folyamatban vannak, azonban a használatra szánt gépek javítása, vizsgáztatása, illetve a Vízi Munkavégzési Engedély beszerzése miatt a munkakezdés időpontja jelenleg még nem belátható Az orvosi vizsgálatok adatai 1.14 Tűz Igazságügyi-orvosszakértői vizsgálatra nem került sor. Az eset kapcsán tűz nem keletkezett A túlélés lehetősége Az eset során életveszély nem alakult ki, személyi sérülés nem történt Próbák és kísérletek A vizsgálat során próbákat és kísérleteket nem folytattak, a véleményalkotáshoz arra nem volt szükség Érintett szervezetek jellemzése Az érintett szervezetek jellemzői az eset bekövetkezésére nem voltak hatással, ezért azok elemzése nem szükséges Kiegészítő adatok, jogszabályok A 39/2003. (VI. 13.) GKM rendelet mellékleteként kiadott Hajózási Szabályzat az úszóművek felügyeletére és teleltetésére vonatkozóan is fogalmaz meg előírásokat, az esettel kapcsolatos pontjai: I. rész, 1. Fejezet 1.02 cikk - A hajó vezetője 5. Minden úszóművet erre kiképzett személy felügyelete alatt kell tartani. Ez a személy felel a Szabályzat rendelkezéseinek az adott úszóművön történő megtartásáért. I rész, 7. Fejezet 7.01 cikk - A veszteglés általános szabályai 3. A hajót, a köteléket és az úszóanyagok kötelékét vesztegléskor, valamint az úszóművet az áramlás, a szél, a hullámkeltés és a más hajó által kiváltott szívóhatás figyelembevételével megfelelően kell lehorgonyozni vagy kikötni, úgy, hogy a vízállás változását követni tudja és más hajót ne veszélyeztessen, illetve ne zavarjon. I. rész, 7. Fejezet 7.08 cikk - Az őrszolgálat ellátása 1. A hajóútban veszteglő hajón elegendő létszámú őrszemélyzetnek kell tartózkodnia. KBSZ 10 / 16
11 2. Az összes többi veszteglő hajót, úszóanyagok kötelékét és úszóművet olyan személy felügyelete alatt kell tartani, aki szükség esetén - ha azt a helyi viszonyok vagy az illetékes hatóságok rendelkezései megkövetelik - gyors intézkedésre képes. II. rész, 1. Fejezet 1.01 cikk Fogalom meghatározások p) ügyeleti szolgálat - úszó létesítményen vagy olyan helyen tartott készenléti szolgálat, ahonnan szükség esetén azonnali intézkedés foganatosítható, II. rész, 1. Fejezet 1.02 cikk - A vízi jármű vezetője és az úszómű felügyeletéért felelős személy 4. A nyilvántartásba vételre kötelezett úszómű felügyeletéről az üzemben tartó köteles gondoskodni. A Szabályzat I. része 1.02 cikkének 5. bekezdése szerinti felügyeletet ellátó személynek a hajózási hatóság eltérő rendelkezésének hiányában legalább matróz képesítéssel kell rendelkeznie. II. rész 5. Fejezet: A VESZTEGLÉS SZABÁLYAI 5.01 cikk - Az úszó létesítmény felügyelete 1. A nyilvántartásba vételre kötelezett üzemképtelen vagy érvényes hajóokmánnyal nem rendelkező úszó létesítmény a hajóútban nem tartózkodhat, nem vesztegelhet, ott nem tárolható. 2. A hajóúton kívül az 1. pontban meghatározott úszó létesítményeken ügyeleti szolgálatot kell tartani, amelyet az úszó létesítményen kell teljesíteni, de azt ott összevontan is el lehet látni cikk - Veszteglés a hajóúton kívül Azt a hajót, amely az arra kijelölt helyen van kikötve, illetőleg lekötve, hajóúton kívül veszteglőnek kell tekinteni cikk - Őr- és ügyeleti szolgálat 2. Az őrszolgálatot ellátó személynek - a szolgálatot ébren és olyan helyen kell ellátni, ahonnan az úszó létesítmény megfigyelhető, - veszély esetén értesítenie kell az úszó létesítmény vezetőjét. 3. A hajóúton kívül veszteglő - utasokat szállító, - robbanó- vagy radioaktív anyagot szállító hajón, valamint ha a helyi körülmények ezt indokolják (pl. jégzajlás, árvíz, lékesedés, tűzveszély, erős szél) őrszolgálatot kell tartani. 4. Hajóúton kívül veszteglő géphajón és úszó munkagépen - a 3. bekezdésben meghatározott eseteken kívül - ügyeleti szolgálatot kell tartani. 5. A hajóúton kívül, egymás mellett veszteglő hajók őr- vagy ügyeleti szolgálata összevontan is ellátható. 6. Kikötőben és vízi járműről felügyelt - kikötőhöz tartozó - veszteglőhelyen, a hajó a kikötőőrség felügyelete alá helyezhető. KBSZ 11 / 16
12 7. Ha a veszteglő hajón nem kell őr- vagy ügyeleti szolgálatot tartani, azt olyan személynek kell felügyelnie, aki képes az I. rész 7.01 cikkének 3. bekezdésében foglaltak megtartását ellenőrizni, a hiányosságokat, veszélyhelyzetet megszüntetni és a Szabályzatban előírt jelzéseket kihelyezni. II. rész, 7. Fejezet 7.15 cikk - Közlekedési rend 8. Veszteglés a téli időszakban a) a hajó vezetője és üzemeltetője köteles figyelemmel kísérni az időjárásra, jégviszonyokra vonatkozó adatokat, jelentéseket és köteles gondoskodni arról, hogy a hajóra, úszóműre veszélyt jelentő jégzajlásnál - a jégtörő hajó kivételével - nyílt vízen ne maradjon hajó/úszómű; b) a jégzajlás kezdetéig kikötőbe kell állítani azt az úszó létesítményt, amelyet a jégzajlás veszélyeztet, illetve a forgalom számára nélkülözhető, pl. csónakház, kikötőponton, javításra váró hajó; c) az úszó létesítmények üzemben tartói - a kikötők üzemben tartóival egyetértésben - kötelesek a jégzajlás megindulásától a folyó teljes befagyásáig, illetőleg a megszűntéig a közlekedési rend hatálya alá tartozó vízterületen üzemképes géphajót biztosítani a saját gép nélküli úszó létesítményeik telelőbe állításához és a telelés közben szükségessé váló munkálatok, hajóműveletek elvégzéséhez, vagy annak elvégzésére más hajózási társasággal, vállalkozóval szerződést kötni; d) a telelés megkezdésekor a telelő hajók vezetőinek azt haladéktalanul be kell jelenteni a területileg illetékes területi hajózási hatóságnak (Nemzeti Közlekedési Hatóság külön jogszabályban kijelölt regionális igazgatósága), illetve kikötő területén történő telelés esetén a kikötő üzemeltetőjének, majd a telelő úszó létesítmények vezetői közül a kikötő üzemeltetője (nem kikötő területén telelő úszó létesítmények esetében a hajózási hatóság) - az arra alkalmas képesítésű személyek közül - kijelöli a telelő parancsnokát, aki köteles Telelési tervet készíteni és azt a helyszínen (magánál) tartani; e) annak az úszó létesítménynek az üzemben tartójával szemben, aki a jegesedés kezdete előtt nem gondoskodik létesítménye biztonságos elhelyezéséről és ezzel a vízi közlekedésben részt vevők vagy a hajózás vagy a hajóút biztonságát, szabadon tartását veszélyeztetik, az illetékes hatóság a jogszabályban biztosított szankciók kiszabását kezdeményezi. A szükségessé váló kényszerintézkedések során keletkezett költségeket a hajó tulajdonosa viselni köteles, annak kiegyenlítéséig az úszó létesítmény bizonyítványa/hajólevele ideiglenesen bevonható. 9. Az úszóműves kikötőhely, veszteglőhely térségében az áthaladó hajó és kötelék ezektől a lehető legnagyobb távolságra és olyan sebességgel haladhat - a Szabályzat erre vonatkozó rendelkezéseinek érintetlenül hagyása mellett -, amellyel a veszteglő hajót és az úszóművet nem veszélyezteti Hasznos vagy hatékony kivizsgálási módszerek A kivizsgálás során az általánostól eltérő módszerek alkalmazása nem volt szükséges. KBSZ 12 / 16
13 2. ELEMZÉS A víziút A rendkívüli hajózási esemény hajóúton kívül, hajóforgalomtól mentes helyen következett be. A téli időszak és a rendkívüli hajózási esemény bekövetkeztének éjszakai időpontja miatt még a parton sem volt forgalom. Az öböl vízfelületét jégtakaró borította. Az időjárás Az időjárási viszonyokat alapvetően a december 28-i és 29-i erős lehűlés határozta meg. Ennek hatására fagyott meg és vastagodott a jég a vízfelszínen. Az úszómű Az elsüllyedt lakóhajó kikötött állapotban, használaton kívül, évek óta egy helyben vesztegelt. A süllyedés előtti időszakban mozgatva nem volt, körülötte sem volt hajózási tevékenység. A lakóhajó Úszómű Bizonyítványának érvényessége 22 éve lejárt, az utolsó parti szemléje, fenéklemez vastagság mérése 23 évvel ezelőtt történt meg. A lakóhajó lemezelése rossz állapotban volt, a hajófenékben levő szivárgásokat az őrszolgálatos személyzetek szükség szerint, több alkalommal és több ponton eltömítették bálázásos módszerrel. Fedélzete szintén korrodált állapotban volt. Az őrszemélyzetek a saját maguk által vezetett Őrnaplóban rögzítették a hajó műszaki állapotát, és a megtett intézkedéseket. A tulajdonos ismerte a lakóhajó műszaki állapotát. A lakóhajót a többi egységgel együtt minden nap több alkalommal körbejárva ellenőrizte az őrszemélyzet, és az ellenőrzések kiterjedtek a hajófenék és az abban levő vízszint ellenőrzésére. Általában 2 naponta kellett liter vizet a hajófenékből kiszivattyúzni, amit búvárszivattyúval végeztek, mert a lakóhajó saját fenékvíz csőrendszere fagymentesített állapotban volt. A személyzet a hajófenék állapotának ellenőrzései alkalmával kereste a szivárgás helyét, de azt nem találta meg. A hajófeneket a padlózat búvónyílásai által meghatározott helyeken tudták ellenőrizni, a padlózat többi, lerögzített része miatt maradtak nem ellenőrizhető részek. A süllyedés előtti napon végzett ellenőrzések során nem volt szívatható vízmennyiség a hajóban, abban 1-2 cm víz- és jégréteg volt. Az utolsó ellenőrzés 16 óra 00 perckor kezdődött, ekkor még nem volt előjele a süllyedésnek. A Vb a független szakmai vizsgálat során a süllyedés lehetséges okaként több lehetőséget is mérlegelt. A csőrendszerekben esetlegesen benn maradó víz a hidegben megfagy és fagydugót képez. Ez a fagydugó szétnyomja a vízcsövet vagy a csőrendszer tömítéseit, és ez a kiolvadás után lehetőséget hagy a víz beszivárgására. Azonban a hajó fagytalanított csőrendszere, több éve tartó használaton kívüli állapota miatt ilyen jellegű eseménynek már korábban be kellett volna következnie, tehát ez az eset nem valószínű. A fedélzet rossz állapota miatt csapadékvíz is behatolhatott a hajótestbe. A csapadék befolyása okozta vízszint-emelkedés könnyen észrevehető, lassú folyamat, ezáltal nem okozhatott ilyen gyors süllyedést. Ezért ezt az okot is elvetette a Vb. A süllyedés nagy valószínűséggel a lakóhajó rossz állapotú fenéklemezei miatt következhetett be. Az éjszakai fagyok miatt vastagodó jégréteg nyomhatta a hajótestet, és ez a fenéklemezek, oldallemezek vetemedését okozhatta. Az elbálázott lékek újra ereszteni kezdhettek, esetleg újak keletkezhettek. Komolyabban sérült lemezelés miatt bekövetkezett vízbetörés okozhatott ilyen gyors elsüllyedést. KBSZ 13 / 16
14 Az úszómű személyzete, felügyelete Az őrszemélyzet tagjai a hajózási képesítéseik és a Belvízi Hajós Szolgálati Könyveik érvényessége alapján alkalmasak voltak az úszómű felügyeletére, amelyet a kikötött hajócsoport többi úszóművének felügyeletével összevontan láttak el. A lakóhajó műszaki állapotával tisztában voltak, azt naponta több alkalommal is ellenőrizték, és szükség szerint a feneket kiszívatták. A lakóhajó állapotát naplójukban rögzítették. A feladataik ellátását meghatározó Kikötőrend, Telelőrend nem állt rendelkezésükre. Esti, éjszakai ellenőrzést nem tartottak. Az éjszakai ellenőrzés elmaradását indokolja az a tény, hogy a sötétben veszélyes lenne a csúszós fedélzeteken keresztülmenni. Az elsüllyedés előtti napon 16 óra 00 perckor megkezdett utolsó, és a másnap reggel 07 óra 00 perckor elkezdett első ellenőrzés között eltelt közel 15 órányi idő alatt megtelt vízzel és elsüllyedt a lakóhajó. A lakóhajó elsüllyedésének gyorsaságáról a Vb nem szerzett információt. Ha éjszaka is a nappali ellenőrzésekhez hasonló gyakorisággal ellenőrizték volna a lakóhajó állapotát, nagy valószínűséggel észrevehették volna a vízszint emelkedését és közbeavatkozhattak volna, bár a lékesedés méretének és az elsüllyedés gyorsaságának ismerete nélkül kérdéses a beavatkozás sikeressége. KBSZ 14 / 16
15 3. KÖVETKEZTETÉSEK Az esettel kapcsolatban a Vb a lakóhajó elsüllyedésének legvalószínűbb okaként a hajótest lemezelésének nem megfelelő állapotát találja. A Vb a szakmai vizsgálat során megállapította, hogy a rendkívüli hajózási esemény alapvetően a rossz állapotú hajótest, a kedvezőtlen időjárási viszonyok és az estiéjszakai ellenőrzés hiányának együttes hatására következett be. 3.1 Az eset bekövetkezésével közvetlen összefüggésbe hozható ténybeli megállapítások A rossz állapotú hajótestbe korábban is folyamatosan szivárgott a víz. A fagyokban keletkezett vastagodó jég nyomását az elrozsdásodott hajótest nem bírhatta, a lékeltömítésre szolgáló bálák szivároghattak, új lékek keletkezhettek, így a bejutó víz mennyisége megnőtt, ami a lakóhajó elsüllyedéséhez vezetett. 3.2 Az eset bekövetkezésével közvetetten összefüggésbe hozható ténybeli megállapítások Az őrszemélyzet esti-éjszakai ellenőrzést nem végzett. Emiatt nem észlelhették a süllyedés kezdődését és ennek következtében nem is avatkoztak közbe. 4. BIZTONSÁGI AJÁNLÁS A vonatkozó szabályok betartásával az ilyen esetek elkerülhetők, ezért a Vb nem talált olyan körülményt, ami biztonsági ajánlás kiadását indokolná. 5. MELLÉKLETEK 1. sz. Melléklet: Meghatározások és rövidítések. Budapest, március 01. Kiss László Vb vezetője Wimmer Gábor Vb tagja Sárkány Gábor Vb tagja Burda Pál Vb tagja Sárközi Szilárd Vb tagja KBSZ 15 / 16
16 1. sz. Melléklet MEGHATÁROZÁSOK ÉS RÖVIDÍTÉSEK FOKA GKM IMO KBSZ Kbvt. KHVM ms. NAVINFO NKH RSOE SOLAS Vb VDR Folyamszabályozó és Kavicskotró Vállalat Gazdasági és Közlekedési Minisztérium International Maritime Organization Nemzetközi Tengerészeti Szervezet Közlekedésbiztonsági Szervezet A légi-, a vasúti és a víziközlekedési balesetek és egyéb közlekedési események szakmai vizsgálatáról szóló évi CLXXXIV. törvény Közlekedési, Hírközlési és Vízügyi Minisztérium motoros Hajózási Segélykérő és Információs Rendszer Nemzeti Közlekedési Hatóság Rádiós Segélyhívó Országos Egyesület Safety of Life at Sea (Életbiztonság a tengeren) Vizsgálóbizottság Voyage Data Recorder (Hajózási Adatrögzítő Rendszer) KBSZ 16 / 16